stanford-oval/wikipedia huggingface dataset:
คลองระบายน้ำหลากบางบาล–บางไทร
ประวัติ

คลองระบายน้ำหลากบางบาล–บางไทร สร้างขึ้นตามแผนบรรเทาอุทกภัยลุ่มน้ำเจ้าพระยาตอนล่าง สำหรับแก้ไขปัญหาน้ำท่วม การขาดแคลนน้ำ การจัดการคุณภาพน้ำ และการบริหารจัดการน้ำในภาพรวมซึ่งประกอบไปด้วย 9 กลุ่มแผนงาน ได้แก่
ปรับปรุงระบบชลประทานเจ้าพระยาฝั่งตะวันออกตอนล่าง
คลองระบายน้ำหลากเจ้าพระยาฝั่งตะวันออก
คลองระบายน้ำหลากชัยนาท-ป่าสัก
คลองระบายน้ำหลากป่าสัก-อ่าวไทย
คลองระบายควบคู่กับถนนวงแหวนรอบที่ 3
ปรับปรุงโครงข่ายระบบชลประทานฝั่งตะวันตก
เพิ่มประสิทธิภาพการระบายน้ำแม่น้ำเจ้าพระยา
การบริหารจัดการพื้นที่นอกคันกั้นน้ำ
คลองระบายน้ำหลากบางบาล–บางไทร
เพิ่มประสิทธิภาพการระบายน้ำแม่น้ำท่าจีน
พื้นที่รับน้ำนอง
โดยโครงการคลองระบายน้ำหลากบางบาล–บางไทร ถือเป็นโครงการที่ 7 ของแผน มีการศึกษาความเป็นไปได้ของโครงการในปี พ.ศ. 2557 และการทบทวนความเหมาะสมโครงการในปี พ.ศ. 2559 ต่อมาคณะรัฐมนตรีได้เห็นชอบในหลักการให้กรมชลประทานดำเนินการทำความเข้าใจและเปิดให้ประชาชนมีส่วนร่วมเมื่อวันที่ 19 กันยายน พ.ศ. 2560 และมีมติอนุมัติโครงการในวันที่ 8 มกราคม พ.ศ. 2562 มีระยะเวลาตามโครงการ 5 ปี (ระหว่างปี พ.ศ. 2562 - 2566) ภายใต้วงเงินประมาณ 21,000,000,000 บาท คาดว่าจะก่อสร้างแล้วเสร็จในปี พ.ศ. 2569
การก่อสร้างแต่ละสัญญา ประกอบไปด้วย
สัญญาที่ 1 บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) เป็นผู้รับผิดชอบ มูลค่าสัญญา 2,758.085300 ล้านบาท รับผิดชอบระยะทาง 3.7 กิโลเมตร ท้องคลองมีความกว้าง 76 เมตร ลึก 6.96 เมตรจากแนวพื้นดินเดิม งานสถานีสูบน้ำจำนวน 2 แห่ง สะพานสำหรับรถยนต์ 3 แห่ง และถนนลาดยางสองฝั่งขนานกับแนวคลอง กิโลเมตรที่ 16+400 ถึง 20+100
สัญญาที่ 2 บริษัท อิตาเลียนไทย ดีเวล๊อปเมนต์จำกัด (มหาชน) เป็นผู้รับผิดชอบ มูลค่า 2,795.295500 ล้านบาท (รวมภาษีมูลค่าเพิ่ม) รับผิดชอบงานคลองระบายน้ำหลาก งานสถานีสูบน้ำจำนวน 2 แห่ง งานทางระบายปากคลองจำนวน 4 แห่ง และสะพานสำหรับรถยนต์ 1 แห่ง กิโลเมตรที่ 12+500 ถึง 16+400
สัญญาที่ 3 บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) เป็นผู้รับผิดชอบ มูลค่าสัญญา 3,669.03 ล้านบาท รับผิดชอบงานระยะทาง 5.4 กิโลเมตร งานสถานีสูบน้ำ งานทางระบายน้ำ และสะพานสำหรับรถยนต์
สัญญาที่ 4 บริษัท ช.การช่าง จำกัด (มหาชน) เป็นผู้รับผิดชอบ มูลค่าสัญญา 3,280 ล้านบาท (รวมภาษีมูลค่าเพิ่ม)
สัญญาที่ 5 บริษัท อิตาเลียนไทย ดีเวล๊อปเมนต์ จำกัด (มหาชน) เป็นผู้รับผิดชอบ มูลค่าสัญญา 1,129.741400 ล้านบาท (รวมภาษีมูลค่าเพิ่ม) รับผิดชอบงานคลองระบายน้ำหลาก แนวป้องกันตลิ่งช่วงปลายแม่น้ำน้อยและคลองระบายน้ำหลากยาวประมาณ 3,000 เมตร
สัญญาที่ 6 บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) เป็นผู้รับผิดชอบ มูลค่าสัญญา 1,332.525564 ล้านบาท (รวมภาษีมูลค่าเพิ่ม) รับผิดชอบงานชุดคลองระบายน้ำหลากพร้อมกันกับอาคารประกอบ ช่วงกิโลเมตรที่ 0+600 ถึง 3+600
ประวัติ > โครงการก่อนหน้า

นายปลอดประสพ สุรัสวดี ได้ระบุบนเว็บไซต์ของพรรคเพื่อไทยที่เผยแพร่เมื่อวันที่ 6 ตุลาคม พ.ศ. 2565 ว่าโครงการดังกล่าวเคยอยู่ในแนวคิดของโครงการบริหารจัดการน้ำทั้งระบบในสมัยรัฐบาลของนางสาวยิ่งลักษณ์ ชินวัตร ในส่วนของโมดูลที่ 5 มูลค่าการก่อสร้างจากการศึกษาในเวลานั้น 3.5 แสนล้านบาท ได้ศึกษาไว้หลังจากเหตุการณ์น้ำท่วมใหญ่ในปี พ.ศ. 2554 ซึ่งเวลานั้นได้มีการสำรวจและออกแบบแนวคลองความยาว 30 กิโลเมตร ต่างจากที่รัฐบาลของ พลเอก ประยุทธ์ จันทร์โอชา ที่ก่อสร้างในระยะทางประมาณ 22 กิโลเมตร
ประวัติ > ธนาคารโลก

คลองระบายน้ำหลากบางบาล–บางไทร เป็นหนึ่งในโครงการที่ธนาคารโลกร่วมดำเนินงานผ่านคณะทำงานร่วมกันกับสำนักงานทรัพยากรน้ำแห่งชาติและกรมชลประทาน ในการจัดทำแผนบริหารจัดการน้ำระยะยาว 20 ปี ซึ่งหากจัดการน้ำไม่ดีพอจะทำให้เกิดน้ำท่วม และส่งผลกระทบเป็นวงกว้างไปจนถึงระดับของพื้นที่การเกษตร ภาคอุตสาหกรรม และการท่องเที่ยวอย่างมาก เช่นในกรณีน้ำท่วมใหญ่ในปี พ.ศ. 2554 สร้างความเสียหายเป็นจำนวนเงินที่ธนาคารโลกประเมินไว้สูงถึง 1.4 ล้านล้านบาท
โครงสร้าง > คลองส่งน้ำ

คลองระบายน้ำหลากบางบาล–บางไทร ประกอบด้วยคลองระบายน้ำความยาวประมาณ 22.50 กิโลเมตร (13.98 ไมล์) มีความกว้างตลอดแนว 200 เมตร และมีความกว้าง 110 เมตรในเขตชุมชน สามารถระบายน้ำสูงสุด 1,200 ลูกบากษ์เมตร/วินาที คันคลองก่อสร้างเป็นถนนขนาดความกว้าง 8 เมตรทั้งสองฝั่ง
โครงสร้าง > อาคารบังคับน้ำ

มีการก่อสร้างประตูระบายน้ำจำนวน 2 แห่งคือบริเวณปากคลองและปลายคลองบางบาล–บางไทร
ประตูระบายน้ำปากคลองระบายน้ำหลาก เป็นประตูระบายน้ำแบบบานระบายน้ำโค้ง 4 บาน ขนาดบานละ 12.50 x 9.50 เมตร มีอัตราการระบายน้ำสูงสุด 1,200 ลบ.ม./วินาที พร้อมกับประตูสำหรับเรือใช้สัญจรจำนวน 1 บาน ขนาดความกว้าง 20 เมตร ความยาว 300 เมตร จำนวน 1 ช่อง และบันไดปลา
ประตูระบายน้ำปลายคลองระบายน้ำหลาก เป็นประตูระบายน้ำแบบบานระบายน้ำโค้ง 4 บาน ขนาดบานละ 12.50 x 9.50 เมตร มีอัตราการระบายน้ำสูงสุด 1,200 ลบ.ม./วินาที พร้อมกับประตูสำหรับเรือใช้สัญจรจำนวน 1 บาน ขนาดความกว้าง 20 เมตร ความยาว 300 เมตร จำนวน 1 ช่อง และบันไดปลา
โครงสร้าง > อาคารประกอบคลองระบายน้ำ

อาคารประกอบคลองระบายน้ำ ประกอบไปด้วย สถานีสูบน้ำ ท่อระบายน้ำ ในพื้นที่จุดตัดของคลองระบายน้ำหลากและคลองส่งน้ำเดิม จำนวน 36 แห่ง
ผลกระทบ

แนวโครงการคลองระบายน้ำหลากบางบาล–บางไทร มีการตัดผ่านทั้งที่ดินโฉนดของเอกชน และเขตปฏิรูปที่ดิน ทำให้กรมชลประทานต้องเยียวยาเกษตรกรที่ทำกินอยู่ในเขตปฏิรูปที่ดินบนแนวโครงการจำนวน 17 ราย และจัดซื้อที่ดินโฉนดตามแนวโครงการประมาณ 740 แปลง คิดเป็นเนื้องที่ 2,710 ไร่ ใช้งบประมาณมูลค่า 3,500 ล้านบาทก่อนจะออกพระราชกฤษฎีกาเวนคืน ซึ่งในปี พ.ศ. 2565 กรมชลประทานได้มีการประชุมเพื่อรับฟังความคิดเห็นจากผู้ที่เกี่ยวข้องจำนวน 3 ครั้ง 10 เวทีในพื้นที่ของอำเภอบางบาล อำเภอบางไทร และอำเภอพระนครศรีอยุธยา ผลจากการประชุม ประชาชนเห็นว่าให้มีการปรับรูปแบบความกว้างของคลองบางส่วนเพื่อลดผลกระทบต่อบ้านเรือนประชาชน และแหล่งสำคัญทางประวัติศาสตร์ตามแนวโครงการ โดยไม่มีการคัดค้านแต่อย่างใด
ผลกระทบ > พื้นที่ได้รับประโยชน์

คลองระบายน้ำหลากบางบาล–บางไทร คาดว่าจะช่วยบรรเทาน้ำท่วมในพื้นที่อำเภอเมืองพระนครศรีอยุธยาและในพื้นที่ลุ่มน้ำเจ้าพระยาตอนล่างได้เฉลี่ย 1.9–2.5 ล้านไร่/ปี ช่วยลดระดับความลึกของปริมาณน้ำท่วมได้ และยังเป็นแหล่งกักเก็บน้ำสำหรับใช้งานทางการเกษตรรวมประมาณ 229,138 ไร่ มีปริมาณน้ำสำหรับการอุปโภคและบริโภคประมาณ 15 ล้านลูกบากษ์เมตร ครอบคลุมพื้นที่จำนวน 48 ตำบล 3 เทศบาล และ 362 หมู่บ้าน รวมถึงใช้เป็นเส้นทางสัญจรทางน้ำเพื่อเลี่ยงเมืองพระนครศรีอยุธยา
เหตุการณ์น้ำท่วมใหญ่ในปี พ.ศ. 2554 ณ วัดไชยวัฒนารามโดยคลองระบายน้ำหลากบางบาล–บางไทรจะช่วยบรรเทาปัญหาอุทกภัยในอนาคต
ค่าง

| ค่าง |
| --- | --- |

ค่างห้าสี (Pygathrix nemaeus) ค่างที่ได้ชื่อว่ามีสีสวยที่สุดในโลก

ลูกของค่างเทา (Trachypithecus cristata) ที่มีขนสีทอง

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์ใหญ่:: Cercopithecoidea
วงศ์:: Cercopithecidae
วงศ์ย่อย:: Colobinae Jerdon, 1867

สกุล
 Colobus   Piliocolobus   Procolobus   Trachypithecus   Presbytis   Semnopithecus   Pygathrix   Rhinopithecus   Nasalis   Simias
ค่าง (อังกฤษ: Langur, Leaf Monkey) ชื่อสามัญของสัตว์เลี้ยงลูกด้วยนมในอันดับวานร โดยจัดอยู่ในวงศ์ย่อย Colobinae ในวงศ์ลิงโลกเก่า (Cercopithecidae)
ลักษณะ

ค่างมีลักษณะที่แตกต่างไปจากลิงในวงศ์อื่น ๆ คือ มีรูปร่างที่เพรียวบางกว่า ขาทั้ง 4 ข้างเรียวยาวกว่า แต่มีนิ้วโป้งสั้นกว่า มีหางที่ยาวกว่า รวมถึงขนที่ยาวกว่าด้วย  นอกจากนั้นแล้ว ระบบย่อยอาหารของค่างนั้นจะไม่เหมือนกับลิง กล่าวคือ กระเพาะของค่างจะสามารถย่อยอาหารได้ดีเพียงแค่พืชเท่านั้น ไม่เหมือนกับของลิงซึ่งสามารถย่อยอาหารจำพวกเนื้อสัตว์ได้ด้วย ดังนั้นค่างจึงกินอาหารจำพวกพืชเป็นหลัก โดยได้แก่ ใบไม้, ยอดต้นไม้ หรือผลไม้ และอาจจะกินแมลงเป็นเพียงอาหารเสริมเท่านั้น
การจำแนกและการกระจายพันธุ์

ค่างมีทั้งหมด 58 ชนิด ใน 10 สกุล พบกระจายพันธุ์ตั้งแต่ภูมิภาคเอเชียใต้, ตอนใต้ของจีน และเอเชียอาคเนย์ และพบในทวีปแอฟริกา 3 สกุล คือ สกุล Colobus, Piliocolobus, และ Procolobus  โดยค่างที่อยู่ในสกุล Trachypithecus ลูกที่เกิดใหม่จะมีขนสีเหลืองทองทั้งตัว ไม่ว่าจะเป็นชนิดไหน และจะเปลี่ยนสีขนคล้ายกับตัวเต็มวัยเมื่ออายุได้ 6 เดือน ส่วนในสกุล Presbytis ลูกที่เกิดใหม่จะมีสีออกขาวและมีสีดำพาดที่หลัง
ค่างมีพฤติกรรมชอบอยู่รวมกันเป็นฝูง อาศัยและหากินอยู่ตามต้นไม้หรือหน้าผาสูง มักหากินในเวลากลางวันจนถึงช่วงบ่ายแก่ ๆ นานครั้งจึงจะค่อยลงมายังพื้นดิน
ค่างที่ได้ชื่อว่าเป็นค่างที่สวยที่สุดในโลก คือ ค่างห้าสี (Pygathrix nemaeus)   ซึ่งเป็นค่างในสกุล Pygathrix พบได้เฉพาะพรมแดนระหว่างลาวและเวียดนามเท่านั้น นอกจากนี้แล้วยังมีค่างชนิดใกล้เคียงกันอีก 2 ชนิด คือ ค่างสี่สี (P. cinerea) และ ค่างสามสี (P. nigripes) ซึ่งมีความแตกต่างกันของสีขนบริเวณหน้าแข้งและขาหน้า
สำหรับในประเทศไทยพบค่างทั้งหมด 4 ชนิด ใน 2 สกุล ได้แก่ ค่างแว่นถิ่นเหนือ (Trachypithecus phayrei), ค่างแว่นถิ่นใต้ (T. obscura), ค่างเทาหรือค่างหงอก (T. cristata) และค่างดำมลายูหรือค่างดำสุมาตรา (Presbytis melalophos)
สถานะและความเชื่อ

สถานะของค่างในธรรมชาติ ปัจจุบันนับว่าเสี่ยงต่อการสูญพันธุ์หรือใกล้สูญพันธุ์อย่างวิกฤตแล้วในหลายชนิด เช่น ค่างกระหม่อมขาว (Trachypithecus poliocephalus) ซึ่งพบเป็นกลุ่มของของค่างหัวมงกุฎ (T. francoisi) ซึ่งพบได้เพียงบนเขาหินปูนบนเกาะก๊าทบ่า ซึ่งเป็นเกาะเล็ก ๆ อยู่ในอ่าวตังเกี๋ยเท่านั้น จำนวนประชากรที่สำรวจล่าสุดพบเหลือเพียงแค่ 59 ตัวเท่านั้น และจัดเป็น 1 ใน 10 ชนิดของสัตว์ป่าที่ใกล้สูญพันธุ์แล้วอย่างที่สุดของโลก มีเพียงไม่กี่ชนิดเท่านั้นที่ยังมีจำนวนประชากรเหลือมากอยู่ เช่น ค่างแว่นถิ่นใต้ เป็นต้น
ค่าง ในความเชื่อของคนไทย เชื่อว่า เลือดและอวัยวะหลายส่วนของค่างเป็นยาบำรุงกำลังชั้นดี โดยจะใช้ละลายดื่มกับสุรา  และคนจีนก็มีความเชื่อว่า นิ่วของค่างสามารถปรุงเป็นยาได้ ซึ่งไม่เป็นความจริงแต่อย่างใด นอกจากนี้แล้วยังเชื่อด้วยว่า ผีกองกอย ซึ่งเป็นผีป่าที่เชื่อกันว่า จะดูดเลือดจากหัวแม่เท้าของผู้ที่สัญจรในป่าในเวลานอนหลับ มีรูปร่างคล้ายลิง ก็คือ ค่างที่แก่และไม่สามารถขึ้นต้นไม้ได้นั่นเอง ซึ่งค่างเหล่านี้มักมีร่างกายที่อ้วนแผละและมีเขี้ยวโง้งออกจากปากเห็นได้ชัดเจน ทำให้มีหน้าตาที่น่าเกลียดน่ากลัว
กีฬาไตรกีฬาในโอลิมปิกฤดูร้อน 2024

| กีฬาไตรกีฬา ใน โอลิมปิกฤดูร้อน 2024 |
| --- | --- | --- |

รอบคัดเลือก
รายการ
|  | ชาย | หญิง |
:  ผลัดผสม
ด ค ก
การแข่งขันกีฬาไตรกีฬาในโอลิมปิกฤดูร้อน 2024 ที่กรุงปารีสมีกำหนดจัดขึ้นตั้งแต่วันที่ 30 กรกฎาคมถึง 5 สิงหาคม พ.ศ. 2567 ที่สะพานอะเลคซันดร์ที่ 3 โดยมีนักกีฬาทั้งหมด 110 คนเข้าร่วมแข่งขันในแต่ละประเภทชายและหญิง หลังจากประสบความสำเร็จอย่างล้นหลามที่โตเกียว 2020 การแข่งขันผลัดผสมยังคงอยู่ในรายการไตรกีฬาเป็นครั้งที่สองในโอลิมปิก
รูปแบบ

ไตรกีฬาโอลิมปิกประกอบด้วยสามองค์ประกอบ ว่ายน้ำ 1.5 กิโลเมตร (0.93 ไมล์) ปั่นจักรยาน 40 กิโลเมตร (25 ไมล์) และวิ่ง 10 กิโลเมตร (6.2 ไมล์) การแข่งขันจะอยู่ในรูปแบบของรายการเดียวระหว่างผู้แข่งขันทั้งหมดโดยไม่มีการแบ่งฮีต
รายการทีมผสมใหม่ประกอบด้วยทีมสี่คน (ชายสองคนและผู้หญิงสองคน) นักกีฬาแต่ละคนเล่นไตรกีฬาว่ายน้ำ 300 เมตร (980 ฟุต) ปั่นจักรยาน 8 กิโลเมตร (5.0 ไมล์) และวิ่ง 2 กิโลเมตร (1.2 ไมล์) ในรูปแบบผลัด
การคัดเลือก

บทความหลัก: กีฬาไตรกีฬาในโอลิมปิกฤดูร้อน 2024 – รอบคัดเลือก
การคัดเลือกนักกีฬาไตรกีฬาในโอลิมปิกฤดูร้อน 2024 เริ่มในวันที่ 27 พฤษภาคม พ.ศ. 2565 และสรุปอีกสองปีต่อมาในวันเดียวกัน โดยนักกีฬา 110 คนจากคณะกรรมการโอลิมปิกแห่งชาติของตน มีจำนวนนักกีฬาสูงสุดได้ 3 คนต่อเพศ โดยฝรั่งเศสได้โควต้านักกีฬา 4 ตำแหน่ง (2 คนต่อเพศ) ในฐานะประเทศเจ้าภาพ
ปฏิทินการแข่งขัน

เวลาทั้งหมดเป็นเวลายุโรปกลางฤดูร้อน (UTC+2)
| รายการ | วันที่ | เวลา |
| --- | --- | --- |
| บุคคลหญิง | 31 กรกฎาคม | 8:00 |
| บุคคลชาย | 31 กรกฎาคม | 10:45 |
| ทีมผลัดผสม | 5 สิงหาคม | 8:00 |
การแข่งขันประเภทบุคคลชายเดิมมีแผนจัดวันที่ 30 กรกฎาคม พ.ศ. 2567 แต่ได้ถูกเลื่อนไปเนื่องจากปัญหาคุณภาพน้ำของแม่น้ำแซน
ประเทศที่เข้าร่วม

มีนักกีฬาทั้งหมด 110 คน จาก 42 ชาติ
อาร์เจนตินา (1)
ออสเตรเลีย (4)
ออสเตรีย (4)
อาเซอร์ไบจาน (1)
บาร์เบโดส (1)
เบลเยียม (4)
เบอร์มิวดา (3)
บราซิล (4)
แคนาดา (3)
ชิลี (2)
จีน (1)
โคลอมเบีย (1)
เช็กเกีย (1)
เดนมาร์ก (2)
เอกวาดอร์ (1)
ฝรั่งเศส (6) เจ้าภาพ
เยอรมนี (6)
สหราชอาณาจักร (5)
กวม (1)
ฮ่องกง (1)
ฮังการี (3)
ไอซ์แลนด์ (1)
อิสราเอล (1)
อิตาลี (5)
ญี่ปุ่น (3)
คาซัคสถาน (1)
ลักเซมเบิร์ก (1)
มอริเชียส (1)
เม็กซิโก (4)
โมร็อกโก (1)
เนเธอร์แลนด์ (4)
นิวซีแลนด์ (4)
นอร์เวย์ (4)
โปแลนด์ (1)
โปรตุเกส (4)
โรมาเนีย (1)
สเปน (5)
แอฟริกาใต้ (3)
สวีเดน (1)
สวิตเซอร์แลนด์ (4)
โตโก (1)
สหรัฐ (5)
สรุปเหรียญรางวัล > ตารางสรุปเหรียญรางวัล

*  เจ้าภาพ ( ฝรั่งเศส)
| ลำดับที่ | NOC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหราชอาณาจักร | 1 | 0 | 2 | 3 |
| 2 |  ฝรั่งเศส* | 1 | 0 | 1 | 2 |
| 3 |  เยอรมนี | 1 | 0 | 0 | 1 |
| 4 |  นิวซีแลนด์ | 0 | 1 | 0 | 1 |
| 4 |  สหรัฐ | 0 | 1 | 0 | 1 |
| 4 |  สวิตเซอร์แลนด์ | 0 | 1 | 0 | 1 |
| รวม (6 NOC) | รวม (6 NOC) | 3 | 3 | 3 | 9 |
สรุปเหรียญรางวัล > ผู้ที่ได้รับเหรียญรางวัล

| รายการ | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| บุคคลชาย รายละเอียด | Alex Yee  สหราชอาณาจักร | 1:43:33 | Hayden Wilde  นิวซีแลนด์ | 1:43:39 | Léo Bergère  ฝรั่งเศส | 1:43:43 |
| บุคคลหญิง รายละเอียด | Cassandre Beaugrand  ฝรั่งเศส | 1:54:55 | Julie Derron  สวิตเซอร์แลนด์ | 1:55:01 | Beth Potter  สหราชอาณาจักร | 1:55:10 |
| ทีมผลัดผสม รายละเอียด |  เยอรมนี Tim Hellwig Lisa Tertsch Lasse Lührs Laura Lindemann | 1:25:39 |  สหรัฐ Seth Rider Taylor Spivey Morgan Pearson Taylor Knibb | 1:25:40 |  สหราชอาณาจักร Alex Yee Georgia Taylor-Brown Sam Dickinson Beth Potter | 1:25:40 |
กีฬาวอลเลย์บอลชายหาดในโอลิมปิกฤดูร้อน 2008

กีฬาวอลเลย์บอลชายหาดในโอลิมปิกฤดูร้อน 2008 จัดแข่งขันที่ซิดนีย์ ประเทศออสเตรเลีย แข่งขัน 2 ประเภท คือ ประเภททีมชายและหญิง
สรุปเหรียญรางวัล

| 0 | 1 | 2 | 3 |
| --- | --- | --- | --- |
| รายการ | ทอง | เงิน | ทองแดง |
| ทีมชาย รายละเอียด |  Todd Rogers and Phil Dalhausser (USA) |  Fábio Luiz Magalhães and Márcio Araújo (BRA) |  Ricardo Santos and Emanuel Rego (BRA) |
| ทีมหญิง รายละเอียด |  Kerri Walsh and Misty May-Treanor (USA) |  Wang Jie and Tian Jia (CHN) |  Zhang Xi and Xue Chen (CHN) |
คาตานะ แชนซ์

| คาตานะ แชนซ์ |
| --- | --- |

เกิด: Kacy Esther Catanzaro  (1990-01-14) 14 มกราคม ค.ศ. 1990 (34 ปี) Glen Ridge, New Jersey, U.S.
ชื่ออื่น: Mighty Kacy
ศิษย์เก่า: Towson University
อาชีพ: Gymnast Television personality Professional wrestler
นายจ้าง: Alpha Warrior (2013–2017) WWE (2017–present)
นักมวยปล้ำอาชีพ
ชื่อบนสังเวียน: Kacy Catanzaro Katana Chance
ส่วนสูง: 5 ฟุต 0 นิ้ว (152 เซนติเมตร)
น้ำหนัก: 100 ปอนด์ (45 กิโลกรัม)
ฝึกหัดโดย: WWE Performance Center
เปิดตัว: April 19, 2018
 
เคซี เอสเธอร์ กาตันซาโร (เกิด 14 มกราคม 1990) เป็นนักมวยปล้ำอาชีพ นักกายกรรม และนักกรีฑาทางโทรทัศน์ชาวอเมริกัน ปัจจุบันเธอเซ็นสัญญากับ WWE ภายใต้ชื่อ คาตานะ แชนซ์ เธอเป็นครึ่งหนึ่งของแชมป์แท็กทีมหญิง WWE ร่วมกับเคย์เดน คาร์เตอร์ และเป็นแชมป์แท็กทีมหญิง NXT 1 สมัยร่วมกับคาร์เตอร์ โดยทำสถิติครองตำแหน่งยาวนานที่สุดในประวัติศาสตร์ของตำแหน่งนี้ พวกเธอยังเป็นแท็กทีมหญิงคนแรกที่คว้าแชมป์แท็กทีมหญิงทั้ง WWE และ NXT
ก่อนมา WWE เธอได้ลงแข่งขันในรายการกีฬาทางโทรทัศน์ American Ninja Warrior และกลายเป็นผู้หญิงคนแรกที่สำเร็จหลักสูตร City Qualifiers และเป็นผู้หญิงคนแรกที่สำเร็จหลักสูตร City Finals
แชมป์และรางวัล

Pro Wrestling Illustrated
Ranked No. 63 of the top 100 female wrestlers in the PWI Female 100 in 2019
WWE
WWE Women's Tag Team Championship (1 time) – with Kayden Carter
NXT Women's Tag Team Championship (1 time) – with Kayden Carter
แหล่งข้อมูลอื่น

คาตานะ แชนซ์ ที่ WWE.com
Kacy Esther Catanzaro ที่อินเทอร์เน็ตมูวีเดตาเบส
คนที่ยืนตรงนี้

| "คนที่ยืนตรงนี้"> เพลงโดยปีเตอร์ คอร์ป ไดเรนดัล.จากอัลบั้มเพลงประกอบละคร แอบรักออนไลน์ |
| --- | --- |
วางจำหน่าย: 29 ธันวาคม พ.ศ. 2557
บันทึกเสียง: พ.ศ. 2557
แนวเพลง: ป็อปร็อก
ความยาว: 3:40
ค่ายเพลง: แชนเดอเลียร์มิวสิก (จีเอ็มเอ็ม แกรมมี่)
ผู้ประพันธ์เพลง: ธนกฤต พานิชวิทย์

มิวสิกวิดีโอ
"คนที่ยืนตรงนี้" ที่ยูทูบ
 
"คนที่ยืนตรงนี้" เป็นเพลงประกอบละครโทรทัศน์เรื่อง แอบรักออนไลน์ ทางสถานีโทรทัศน์ไทยทีวีสีช่อง 3 ขับร้องโดย ปีเตอร์ คอร์ป ไดเรนดัล ประพันธ์เนื้อร้องโดย ธนกฤต พานิชวิทย์ แต่งทำนองโดย ชวิน จิตรสมบูรณ์, ปีเตอร์ คอร์ป ไดเรนดัล และเรียบเรียงโดย ชวิน จิตรสมบูรณ์ เพลงนี้ได้เล่าความรู้สึกของ คนใกล้ ที่ไกลในความรู้สึก เพราะไม่สามารถบอกความรู้สึกที่อยู่ในใจออ­กมาได้ ทำได้เพียงแค่รออยู่ตรงนี้
การตอบรับ

เพลง "คนที่ยืนตรงนี้" ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 15 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 88
ซี้ดเอฟเอ็ม ชาร์ตท็อป 20: 1
ไอทูนส์สโตร์ไทยแลนด์ ท็อปชาร์ต: 11
เอฟเอ็ม วัน 103.5 ชาร์ต วันทูเท็น: 5
อีเอฟเอ็ม ชาร์ต 94 ท็อป แอรเพลย์: 2
98 เอฟเอ็ม เวอร์จิ้นสตาร์ ชาร์ตท็อป 10: 1
95.5 เอฟเอ็ม เวอร์จิ้นฮิตซ์ ชาร์ตท็อป 40: 2
ดราฟท์

ดราฟท์ หรือ ดราฟต์ มาจากคำภาษาอังกฤษ ว่า draft มีความหมายหลายอย่าง เช่น
ดราฟท์ (draft beer, draught berr หรือ tap beer) เบียร์ชนิดหนึ่ง
ดราฟท์ธนาคาร หรือ ตั๋วแลกเงิน
การดราฟท์ตัวผู้เล่นนักกีฬา
การวาด ในการเขียนแบบทางเทคนิก ทางวิศวกรรม หรือ ทางสถาปัตยกรรม
การร่าง เอกสาร บทความ บทละคร ที่ยังไม่เสร็จสมบูรณ์เป็นรุ่นสุดท้าย
คนที่ไม่คู่ควร

| "คนที่ไม่คู่ควร"> เพลงโดยนภัทร อินทร์ใจเอื้อ.จากอัลบั้มเพลงประกอบละคร เพื่อเธอ |
| --- | --- |
วางจำหน่าย: 25 มกราคม พ.ศ. 2559
แนวเพลง: อาร์แอนด์บี, ป็อป
ความยาว: 4:48
ค่ายเพลง: เอ็กแซ็กท์ ,แกรมมี่
ผู้ประพันธ์เพลง: S-ter (กร กีรติกวีกาญจน์)
โปรดิวเซอร์: S-ter (กร กีรติกวีกาญจน์)

มิวสิกวิดีโอ
"คนที่ไม่คู่ควร" ที่ยูทูบ
 
"คนที่ไม่คู่ควร" เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 ประกอบละครเรื่อง เพื่อเธอ ประพันธ์เนื้อร้อง-แต่งทำนอง และเรียบเรียงโดย S-ter (กร กีรติกวีกาญจน์) ออกจำหน่ายในวันที่ 25 มกราคม พ.ศ. 2559
เนื้อหาเพลงก็จะเป็นมุมมองความรักของผู้ชายที่โตขึ้นและเข้าใจความรัก เมื่อรู้ว่าตัวเองต่ำต้อย ไม่คู่ควรกับคนที่รักก็ยอมรับความจริงและทำทุกอย่างเพื่อให้ความสุข
การตอบรับ

เพลง "คนที่ไม่คู่ควร" ติดอันดับสูงสุด 3 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอร์เพลย์ ประจำวันที่ 23 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2559) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ ซองชาร์ตท็อป 100: 2
จีเอ็มเอ็ม แกรมมี่ จีเมมเบอร์ ซองชาร์ตท็อป 5: 4
อีเอฟเอ็ม ชาร์ต 94 ท็อป แอร์เพลย์ : 20
คนที่ไม่มีความหมาย

| "คนที่ไม่มีความหมาย" |
| --- | --- |

เพลงโดยเพลย์กราวด์
วางจำหน่าย: 20 ธันวาคม พ.ศ. 2559
แนวเพลง: ป็อปร็อก ,ร็อคโซล
ความยาว: 5:01
ค่ายเพลง: มีเรคคอร์ดส (มิวสิกมูฟเอนเตอร์เทนเมนต์)
ผู้ประพันธ์เพลง: ฟองเบียร์ (ปฏิเวธ อุทัยเฉลิม)

มิวสิกวิดีโอ
"คนที่ไม่มีความหมาย" ที่ยูทูบ
 
คนที่ไม่มีความหมาย เป็นซิงเกิลของวงเพลย์กราวด์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย PLAYGROUND
เนื้อหาของเพลงนี้ถ่ายทอดมุมของคนแอบรัก ซึ่งเป็นทางถนัดของวงเรา และถึงแม้เพลงนี้จะมีความเศร้า แต่ก็มีความสวยงามอยู่ในนั้นด้วยนะครับ คือความรักที่บางคนอาจจะยังมองไม่เห็น พวกเราก็อยากให้เพลงนี้เป็นตัวแทนความรู้สึกของคนเหล่านั้น เป็นของขวัญให้กับคนที่อาจจะถูกมองข้ามอยู่ ตอนอัดเพลงนี้เสร็จ ก็รู้สึกพอใจกับเพลงนี้มากนะครับ ฟังวนไปเรื่อย ๆ ก็ยิ่งชอบมากขึ้น
ด้าน Music Video นี้เผยแพร่ครั้งแรกในวันที่ 20 ธันวาคม พ.ศ. 2559 ซึ่งเล่าเรื่องราวผ่านกิจวัตรประจำวันที่ พี่ชายและน้องสาวคู่หนึ่ง พี่ชาย ยอมทำทุกอย่างเพื่อให้ได้เห็นรอยยิ้มของน้องสาว ไม่ว่าจะเป็นการได้เรียนหนังสือ ทานอาหารในร้านดี ๆ ไปเที่ยวสวนสนุก และเล่นตุ๊กตาเจ้าหญิงแบบที่เด็กคนอื่นมี เขามักจะเอาความสุขเหล่านั้นมาให้น้องสาวเสมอ แม้บางครั้งต้องแลกมาด้วยสายตาแปลก ๆ จากคนอื่นที่มองมาก็ตาม และที่พึ่งทางใจคนเดียวที่น้องสาวมีคือ พี่ชาย ที่เป็นเหมือนทุกอย่างในชีวิต สิ่งเดียวที่เด็กผู้หญิงตัวน้อยทำได้คือ เวลาเจอขยะที่พอขายได้ เธอจะเก็บใส่กระเป๋านักเรียนใบน้อยโดยไม่ลังเล เรื่องราวในมิวสิควิดีโอดำเนินไปพร้อมกับเสียงเพลงจาก วง เพลย์กราวด์
ในปีเดียวกัน เพลงนี้ถูกใช้เป็นเพลงประกอบละครเรื่อง ลูกตาลลอยแก้ว ของสถานีโทรทัศน์กองทัพบกช่อง 7
การตอบรับ

เพลง คนที่ไม่มีความหมาย ติดอันดับสูงสุด 73 จากการจัดอันดับของ94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 7 มกราคม พ.ศ. 2560
การตอบรับ > ชาร์ต

| ชาร์ต (พ> ศ. 2560) | อันดับสูงสุด |
| --- | --- |
Fat93 Fat-Chart Top 10: 8
อีเอฟเอ็ม ชาร์ต 94 ท็อป แอรเพลย์: 73
อินเท็นซีฟวอท์ชท็อป 20 ชาร์ต เพลงไทยสากล: 13
คนที่ใช่ (The 1)

| "คนที่ใช่ (The 1)" |
| --- | --- |

เพลงโดยเจ็ตเซ็ตเตอร์
วางจำหน่าย: 12 ธันวาคม พ.ศ. 2557
แนวเพลง: ป็อป
ความยาว: 3:33
ค่ายเพลง: วีเรคคอร์ดส (จีเอ็มเอ็ม แกรมมี่)
ผู้ประพันธ์เพลง: ทฤษฏี ศรีม่วง

มิวสิกวิดีโอ
"คนที่ใช่ (The 1)" ที่ยูทูบ
 
"คนที่ใช่ (The 1)" เป็นซิงเกิลของเจ็ตเซ็ตเตอร์  ในปี พ.ศ. 2557 โดยประพันธ์เนื้อร้อง-ทำนองและเรียบเรียงโดย ทฤษฏี ศรีม่วง ออกจำหน่ายในวันที่ 12 ธันวาคม พ.ศ. 2557
เนื้อหาเพลงพูดถึงการได้พบ "คนที่ใช่" ไม่ใช่เรื่องง่าย และการได้เป็น "คนที่ใช่" สำหรับใครสักคน ก็ไม่ง่ายเช่นกัน เมื่อไหร่ก็ตามที่โชคชะตาจัดสรรให้เราได้พ­บและได้เป็น "คนที่ใช่" ขอให้รักษาเอาไว้ให้ดีที่สุด
การตอบรับ

เพลง "คนที่ใช่ (The 1)" ได้ติดชาร์ตอันดับสูงสุด 41 ใน 94 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 7 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
อีเอฟเอ็ม ชาร์ต 94 ท็อป แอร์เพลย์: 41
กีฬามวยปล้ำในโอลิมปิกฤดูร้อน 2008 – รอบคัดเลือก

แม่แบบ:มวยปล้ำโอลิมปิกฤดูร้อน2008
การแข่งขันกีฬามวยปล้ำในโอลิมปิกฤดูร้อน 2008 รอบคัดเลือก เป็นการแข่งขันมวยปล้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 344 คน แต่ละประเทศสามารถส่งนักกีฬาเข้าแข่งขันได้สูงสุด 18 คน (1 คนต่อรายการ) การคัดเลือกสิ้นสุดเมื่อวันที่ 21 สิงหาคม ค.ศ. 2008
ฉะ

ตัวอักษรฉะ (छ)
ฉะ เป็นพยัญชนะตัวหนึ่งในอักษรเทวนาครี โดยเขียนว่า छ เข้าในพวกตาละวยะ (เกิดจากเพดานแข็ง) เสียงสปรรศะ ออกเสียงทับศัพท์ภาษาไทยให้เสียง ฉ และทับศัพท์ภาษาอังกฤษให้เสียง /cʰ,t͡ʃʰ/
คนที่ฆ่าฉัน

| "คนที่ฆ่าฉัน"> เพลงโดยซิลลี่ ฟูลส์.จากอัลบั้มคิงไซส์ |
| --- | --- |
วางจำหน่าย: 14 มกราคม พ.ศ. 2547
แนวเพลง: อัลเทอร์เนทีฟร็อก
ความยาว: 4:25
ค่ายเพลง: มอร์ มิวสิก (จีเอ็มเอ็ม แกรมมี่)
ผู้ประพันธ์เพลง: ณัฐพล พุทธภาวนา

คนที่ฆ่าฉัน เป็นเพลงของวงซิลลี่ ฟูลส์ จากสตูดิโออัลบั้มที่ 5 คิงไซส์ ประพันธ์คำร้องโดย ณัฐพล พุทธภาวนา แต่งทำนองโดย ณัฐพล พุทธภาวนา และเรียบเรียงโดย ณัฐพล พุทธภาวนา ออกจำหน่ายในวันที่ 14 มกราคม พ.ศ. 2547
เวอร์ชันคัฟเวอร์ > เวอร์ชัน Nologo

| "คนที่ฆ่าฉัน"> เพลงโดยNologo.จากอัลบั้มเพลงประกอบภาพยนตร์ 5 แพร่ง |
| --- | --- |
วางจำหน่าย: 24 สิงหาคม พ.ศ. 2552
แนวเพลง: ป็อป, ร็อก
ความยาว: 4:12
ค่ายเพลง: จีทีเอช จีเอ็มเอ็ม แกรมมี่
ผู้ประพันธ์เพลง: ณัฐพล พุทธภาวนา

มิวสิกวิดีโอ
"คนที่ฆ่าฉัน" ที่ยูทูบ
 
ในปี พ.ศ. 2552 เพลงคนที่ฆ่าฉันถูกขับร้องโดย Nologo โดยเพลงนี้เป็นเพลงประกอบภาพยนตร์เรื่อง 5 แพร่ง จากค่ายจีทีเอช ออกจำหน่ายในวันที่ 24 สิงหาคม พ.ศ. 2552
เวอร์ชันคัฟเวอร์ > เวอร์ชัน Nologo > ชาร์ต

| ชาร์ต (พ> ศ. 2552) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5: 1
Hot FM 915 Top 20 Chart: 11
95.5 เอฟเอ็ม เวอร์จิ้นฮิตซ์ ชาร์ตท็อป 40: 31
ดราก้อนเควสต์ บิลเดอร์

| ดราก้อนเควสต์ บิลเดอร์ |
| --- | --- |
ผู้พัฒนา: สแควร์เอนิกซ์
ผู้จัดจำหน่าย: สแควร์เอนิกซ์
กำกับ: คะซุยะ นีโนะอุ
อำนวยการผลิต: Noriyoshi Fujimoto
ศิลปิน: อะกิระ โทะริยะมะ
แต่งเพลง: โคอิชิ ซุงิยะมะ
ชุด: ดราก้อนเควสต์
เอนจิน: PhyreEngine
เครื่องเล่น: PlayStation 4, PlayStation 3, PlayStation Vita
วางจำหน่าย: 28 มกราคม ค.ศ. 2016
แนว: เกมต่อสู้เล่นตามบทบาท, แซนด์บ็อกซ์
ดราก้อนเควสต์ บิลเดอร์ (Dragon Quest Builders) เป็นวิดีโอเกมแนวแซนด์บ็อกซ์ พัฒนาและวางจำหน่ายโดยสแควร์เอนิกซ์สำหรับเพลย์สเตชัน 4, เพลย์สเตชัน 3 และเพลย์สเตชันวิต้า เกมมีการดำเนินเนื้อเรื่องบนโลกที่ชื่อว่าเอลฟ์การ์ด ซึ่งเป็นโลกเดียวกับเกมใน ดราก้อนเควสต์ ภาคแรก โดยผู้เล่นจะได้รับบทเป็นพระผู้กอบกู้ ซึ่งจะต้องสร้างอารยธรรมของมนุษย์ขึ้นมาใหม่หลังจากเคยถูกทำลายไปในอดีต โดยการสร้างโลกใหม่นั้น จะใช้วัตถุทรงลูกบาศ์กเหมือนกับในเกม ไมน์คราฟต์ เกมนี้วางจำหน่ายในญี่ปุ่นเมื่อ 28 มกราคม ค.ศ. 2016 แลละวางจำหน่ายทั่วโลกในเดือนตุลาคม ค.ศ. 2016
เกมนี้ได้รับกระแสตอบรับเป็นอย่างดี โดยได้รับคะแนนวิจารณ์ 8.9/10 จาก IGN และ 36/40 จาก Famitsu มียอดจำหน่ายไปแล้วมากกว่า 1.1 ล้านฉบับ ณ เดือนพฤศจิกายน ค.ศ. 2016
กีฬากรีฑาในโอลิมปิกฤดูร้อน 2012 – รอบคัดเลือก

แม่แบบ:กรีฑาโอลิมปิกฤดูร้อน2012
การแข่งขันกีฬากรีฑาในโอลิมปิกฤดูร้อน 2012 รอบคัดเลือก เป็นการแข่งขันกรีฑาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 1,200 คน แต่ละประเทศสามารถส่งนักกีฬาเข้าแข่งขันได้สูงสุด 3 คนต่อรายการ การคัดเลือกสิ้นสุดเมื่อวันที่ 30 มิถุนายน ค.ศ 2012